บัวหลวงเวนเจอร์สโฟกัสลงทุนเอสเอ็มอี
ธนาคารกรุงเทพได้จัดตั้งบริษัทลูกบัวหลวงเวนเจอร์ส จัดตั้งเมื่อเดือน มิ.ย. 2559 มีทุนจดทะเบียน 2,000 ล้านบาท โดยเป็นทุนจดทะเบียนชำระแล้ว 500 ล้านบาท มีภารกิจในการเข้าร่วมลงทุนในบริษัทที่น่าสนใจและมีโอกาสเติบโตสูงแนวคิดการตั้งบริษัท บัวหลวงเวนเจอร์ส แหวกแนวจากสถาบันการเงินอื่น ในช่วงที่ผ่านมามีหลายธนาคารตั้งบริษัทลูกเวนเจอร์แคปปิตอลขึ้นมุ่งเน้นร่วมทุนกับผู้ประกอบการหน้าใหม่ (สตาร์ทอัพ) ด้านเทคโนโลยีทางการเงิน (ฟินเทค) แต่บัวหลวงเวนเจอร์ส เน้นร่วมทุนกับผู้ประกอบการขนาดกลางและขนาดย่อม (เอสเอ็มอี)พนุกร จันทรประภาพ ฝ่ายการลงทุนธุรกิจ ธนาคารกรุงเทพ ในฐานะกรรมการบริษัท บัวหลวงเวนเจอร์ส เปิดเผยว่า ธนาคารกรุงเทพให้ความสำคัญกับกลุ่มธุรกิจเอสเอ็มอีมากเป็นพิเศษ เพราะเป็นภาคส่วนที่สนับสนุนเศรษฐกิจของประเทศจากการที่ธุรกิจในประเทศ 99% เป็นเอสเอ็มอี อีกทั้งยังเป็นการพัฒนาตลาดทุนไทยอีกทางหนึ่ง ผลักดันให้ธุรกิจที่มีศักยภาพระดมทุนผ่านช่องทางตลาดทุน และเพิ่มทางเลือกในการลงทุนที่ดีให้นักลงทุนในประเทศไทยอีกด้วยอย่างไรก็ตาม แพลตฟอร์มของบัวหลวงเวนเจอร์สนั้นจะเปิดรับการร่วมลงทุนในสตาร์ทอัพฟินเทคและเทคโนโลยีใหม่ด้วย ตามลักษณะของวัตถุประ
18 เม.ย. 2560

ธนาคารกรุงเทพได้จัดตั้งบริษัทลูกบัวหลวงเวนเจอร์ส จัดตั้งเมื่อเดือน มิ.ย. 2559 มีทุนจดทะเบียน 2,000 ล้านบาท โดยเป็นทุนจดทะเบียนชำระแล้ว 500 ล้านบาท มีภารกิจในการเข้าร่วมลงทุนในบริษัทที่น่าสนใจและมีโอกาสเติบโตสูงแนวคิดการตั้งบริษัท บัวหลวงเวนเจอร์ส แหวกแนวจากสถาบันการเงินอื่น ในช่วงที่ผ่านมามีหลายธนาคารตั้งบริษัทลูกเวนเจอร์แคปปิตอลขึ้นมุ่งเน้นร่วมทุนกับผู้ประกอบการหน้าใหม่ (สตาร์ทอัพ) ด้านเทคโนโลยีทางการเงิน (ฟินเทค) แต่บัวหลวงเวนเจอร์ส เน้นร่วมทุนกับผู้ประกอบการขนาดกลางและขนาดย่อม (เอสเอ็มอี)พนุกร จันทรประภาพ ฝ่ายการลงทุนธุรกิจ ธนาคารกรุงเทพ ในฐานะกรรมการบริษัท บัวหลวงเวนเจอร์ส เปิดเผยว่า ธนาคารกรุงเทพให้ความสำคัญกับกลุ่มธุรกิจเอสเอ็มอีมากเป็นพิเศษ เพราะเป็นภาคส่วนที่สนับสนุนเศรษฐกิจของประเทศจากการที่ธุรกิจในประเทศ 99% เป็นเอสเอ็มอี อีกทั้งยังเป็นการพัฒนาตลาดทุนไทยอีกทางหนึ่ง ผลักดันให้ธุรกิจที่มีศักยภาพระดมทุนผ่านช่องทางตลาดทุน และเพิ่มทางเลือกในการลงทุนที่ดีให้นักลงทุนในประเทศไทยอีกด้วยอย่างไรก็ตาม แพลตฟอร์มของบัวหลวงเวนเจอร์สนั้นจะเปิดรับการร่วมลงทุนในสตาร์ทอัพฟินเทคและเทคโนโลยีใหม่ด้วย ตามลักษณะของวัตถุประสงค์การตั้งบริษัทที่มีความยืดหยุ่นในการลงทุนที่หลากหลาย แต่โดยรวมมากกว่า 50% จะเป็นการร่วมลงทุนกับผู้ประกอบการเอสเอ็มอีอย่างไรก็ดี ขณะนี้ยังไม่ได้ตัดสินใจ ร่วมลงทุนกับบริษัทใด อยู่ระหว่างการพูดคุยกับหลายบริษัท ทั้งธุรกิจเอสเอ็มอี กลุ่มฟินเทคและสตาร์ทอัพด้านเทคโนโลยี คาดว่าจะเริ่มตัดสินใจร่วมลงทุนภายในปีนี้ประมาณ 3-5 บริษัท เป็นจำนวนไม่มาก เพราะตั้งเป้าต้องผลักดันให้บริษัทนั้นประสบความสำเร็จ ต้องคัดเลือกบริษัทที่มีแนวโน้มเติบโตดีและมีศักยภาพเข้าตลาดหลักทรัพย์ได้ภายใน 7 ปีแนวทางการคัดเลือกบริษัทที่เข้าร่วมทุน ธนาคารกรุงเทพจะคัดเลือกลูกค้าเอสเอ็มอีที่น่าสนใจเข้ามา เพราะธนาคารรู้จักลูกค้าเป็นอย่างดี จากนั้นจะพูดคุยทำความตกลง ก่อนเข้าสู่กระบวนการทำดิวดิลิเจนต์ ดูรายละเอียดบริษัทเพื่อให้มั่นใจว่าเป็นบริษัทที่มีแนวโน้มขยายตัวดี แล้วจึงตัดสินใจเข้าร่วมทุนการเข้าร่วมลงทุนของบัวหลวงเวนเจอร์สไม่ใช่เพียงการสนับสนุนด้านการเงิน แต่ต้องเป็นเพื่อนคู่คิดมีส่วนร่วมในการบริหารและให้คำแนะนำ รวมทั้งใช้ทรัพยากรของธนาคารกรุงเทพช่วยจับคู่ธุรกิจ สร้างเครือข่าย เพื่อให้บริษัทนั้นเติบโตอย่างยั่งยืน โดยเรื่องผลตอบแทนเป็นเพียงส่วนหนึ่งเท่านั้นขณะที่สัดส่วนการถือหุ้นไม่ได้กำหนดตายตัวว่าต้องถือหุ้นกี่เปอร์เซ็นต์ แต่ต้องมีนัยสำคัญที่สามารถเข้าไปมีส่วนร่วมในธุรกิจระดับหนึ่ง อีกทั้งการถือหุ้นในสัดส่วนมากไม่ใช่ว่าดีเสมอไป เพราะอาจลำบากที่ธุรกิจจะต้องเข้ามาแบกรับเวลาที่บัวหลวงเวนเจอร์สถอนหุ้นออกไป ดังนั้น การจะถือกี่เปอร์เซ็นต์จะดูเป็นรายกรณีพนุกร กล่าวว่า วิธีการร่วมลงทุนในธุรกิจมี 2 รูปแบบ คือ ผ่านธนาคารกรุงเทพและผ่านบัวหลวงเวนเจอร์ส โดยหลักเกณฑ์การร่วมทุนของธนาคารแห่งประเทศไทย (ธปท.) กำหนดไว้ว่า ธนาคารสามารถเข้าร่วมลงทุนหรือถือหุ้นในบริษัทอื่นได้ไม่เกิน 10% โดยไม่กำหนดระยะเวลาถอนออก แต่การลงทุนผ่านบริษัทลูกสามารถลงทุนได้เกิน 10% แต่ต้องถอนหุ้นออกภายใน 7 ปีดังนั้น การพิจารณาร่วมลงทุนต้องดูวัตถุประสงค์เป็นหลัก เช่น ในกรณีบริษัทเป็นสตาร์ทอัพหรือฟินเทค มีศักยภาพ มีองค์ความรู้ และนวัตกรรมที่น่าสนใจ มีโอกาสพัฒนาในระยะยาว และขยายธุรกิจไปต่างประเทศได้ การร่วมลงทุนผ่านธนาคารกรุงเทพก็เป็นทางเลือกที่ดี แต่หากเป็นการร่วมลงทุนเพื่อพัฒนาในระยะหนึ่ง หรือสร้างผลตอบแทนในระยะสั้น ก็ใช้บัวหลวงเวนเจอร์สจะเหมาะสมกว่า“ความตั้งใจแรกคืออยากร่วมลงทุนกับบริษัทที่เป็นเอสเอ็มอีที่มีศักยภาพเติบโตสูง บริษัทอยากขยายธุรกิจและมีโอกาสด้วย แต่ติดขัดที่เงินทุนมีไม่พอ หรืออาจจะมีหนี้ต่อทุน (ดี/อี) สูง จะขอสินเชื่อก็ลำบาก ซึ่งธนาคารกรุงเทพทำงานกับเอสเอ็มอีมานานเห็นปัญหาตรงนี้ จึงเชื่อว่าบัวหลวงเวนจอร์สจะเป็นช่องทางสนับสนุนเอสเอ็มอีให้เติบโตได้” พนุกร กล่าว